**Benedict Cai Xiufeng** (født 24. januar 1917 i Pingnan i Kina, død 20. august 2007) var en kinesksk katolsk biskop av Wuzhou, tilknyttet den kinesiske patriotiske katolske forening og ikke i alment erklært enhet med Den hellige stol. Hans bispedømme ble et de facto ikke-anerlkjent bispedømme i de kinesiske myndigheters øyne; et samlew-bispedømme for hele provinsen Guangxi ble gjort til bispedømme med Nanning som eneste anerkjente bispesete.

Liv og virke
------------

### Bakgrunn

Cai Xiufeng ble døpt i 1932. Han studerte ved småseminaret i Jiangmen i Guangdong, deretter i Wuzhou i Guangxi, og gikk så på presteseminaret i Guiyang i Guizhou ag avsluttet sin presteformasjon i Aberdeen i Hongkong.

### Prest

Han ble presteviet den 3. desember 1948 av biskop Frederick Anthony Donaghy, M.M. Hans første oppgave som prest var å undervise i engelsk og latin på presteseminaret.

I 1950 ble han av organer understilt det kinesiske kommunistiske parti gjort til administrator av Wuzhou i Guangxi. I 22 år, fra 1956 til august 1978,var han i fengselet, noe han kanlte å være i *Sankt Paul' skole*. I 1980 vendte han tilbake arbeide i Wuzhou: Han underviste i engelsk ved en videregående skole, og tok deretter opp sin prestelige tjeneste. Hans «realistiske» innstilling til den generelle situasjon satte ham ham i stand til å akseptere en grad av kontroll så lenge den gav ham rom til å utøve sin prestelige tjeneste; i forhold til kristne prinsipper og troskap til paven var han ubøyelig.

### Biskop av Wuzhou

I 1993 ble han i en alder av 75/76 år utvalgt til biskop av Wuzhou. Uten pavelig mandat ble han bispeviet den 3. desemver 1993 i katedralen i Guangzhou. Hovedkonsekrator var «patriotisk» biskop Joseph Zhong Huaide av Jinan; medkonsekrerende var de «patriotiske» biskoper Peter Paul Li Panshi av Jiangmen (Kongmoon), James Ping Leung Lin av Guangzhou (Kanton), og Anthony Zhong Quanzhang av Meixian (Kaying). 

Bispedømmet Wuzhou hadde i hans embedstid omlag 20.000 katolikker, og hadde fire prester og 26 nonner, og fem presteseminarister ved den tid han døde. Biskopen var kjent for sin enkle levemåte: Det ble dsagt at han døde i de samme klærne som han hadde gått til innkjøp av omlag 20 år tidligere til en kostnad for bare tre yuan. Han oppfordret folket å ikke legge så meget vekt på pengerikdom, for - som han sa - «kjærlighet til penger er veien til helvete». 

Biskop Cai etablerte også et kvinnelig ordenssamfunn som begynte med tre nonner og var vokst til omkring tyve ved hans død, og han bygde en rekke kirker. Han reiste utrettelig rundt i menighetene, og besvimte av og til av utmattelse under reisene.

### Død, bisettelse etter flere år

Han døde den 20. august 2007 i en alder av 90 år. Ved requiemmessen den 24. august var det mange prester, ordensfolk og lekfolk. Han ble imidlertid ikke bisatt - i mange år var urnen med hans aske i prestegården til Xiwangkirken i hans hjemby Pingnan; bispedømmet hadde ingen egen gravlund og heller ingen økonomi til å etablere en. Regjeringen hadde ikke returnert de eiendommer som ble fonfiskert fra bispedømmet i 1950-årene. 

Det ble heller ikke holdt minnestunder i en rekke år i frykt for at regjeringen ville ha grepet inn. Kinesiske kommunistioske myndigheter var kjent for til tider å forstyrre begravelser og til og med skade gravene til ikke statlig anerkjente biskoper.

Det skulle ta seks år før hans levninger fikk et endelig hvilested.

Episkopalgenealogi
------------------

Hans episkopalgenealogi er:

* Kardinal Scipione Rebiba (1504-1577)
* Kardinal Giulio Antonio Santori (1532-1602) \* bispeviet 1566
* Kardinal Girolamo Bernerio (1540-1611) \*1586
* Erkebiskop Galeazzo Sanvitale (1566-1622) \*1604
* Kardinal Ludovico Ludovisi (1595-1632) \*1621
* Kardinal Luigi Caetani (1595-1642) \*1622
* Kardinal Ulderico Carpegna (1595-1679) \*1630
* Kardinal Paluzzo Paluzzi Altieri degli Albertoni (1623-1698) \*1666
* Pave Benedikt XIII (1649-1730) \*1675
* Pave Benedikt XIV (1675-1758) \*1724
* Pave Klemens XIII (1693-1769) \*1743
* Kardinal Marcantonio Colonna (1724-1793) \*1762
* Kardinal Hyacinthe-Sigismond Gerdil (1718-1802) \*1777
* Kardinal  Giulio Maria della Somaglia (1744-1830) \*1788
* Kardinal Carlo Odescalchi (1785-1841) \*1823
* Kardinal Costantino Patrizi Naro (1798-1876) \*1828
* Kardinal Serafino Vannutelli (1834-1915) \*1869
* Kardinal Domenico Serafini (1852-1918) \*1900
* Kardinal Pietro Fumasoni Biondi (1872-1960) \*1916
* Kardinal Antonio Riberi (1897-1967) \*1934
* Kardinal Ignatius Pi Shushi (1897-1978) \*1949
* Biskop Joseph Zong Huaide (1917-1997) \*1958
* Biskop *Benedict Cai Xiufeng* (1923-2005) \*1993

Referanser
----------

1. ↑  Agenzia Dides: *Fidelity to the Pope, simplicity of life and 22 years i prison - Bishop Benedetto Cai Xiufeng of the diocese of Wuzhou dies at the age of almost ninety*, 2007-10-05, lest 2022-12-02
2. ↑  Ucanews-com: *Six Years on a bishop remains unburied* 2013-09-09, lest 2022-12-02
3. ↑  caixiu, lest 2. desember 2022

|  |  |
| --- | --- |
| Oppslagsverk/autoritetsdata | Catholic-Hierarchy
 |